Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Pro amo al lingvo: la unua libro kun rakontoj en la mroa lingvo
#000004
Membroj de la indiĝena Mro-komunumo kun la unua fikcia libro en sia lingvo. Foto laŭ permeso.
#000005
[Ĉiuj ligiloj en tiu ĉi artikolo estas en Esperanto, krom alia mencio]
#000006
La 21-an de februaro 2019 estis la Internacia Tago de la Gepatra Lingvo kaj por festi ĝin, bonfara fondumo eldonis la unuan fikcian libron [ligilo en la bengala] skribitan en la propra alfabeto de la mroa lingvo kaj distribuis ĝin al la triboj, kiuj loĝas en la landlimaj regionoj inter Birmo, Bangladeŝo kaj Barato.
#000007
La mroaj indiĝenoj loĝas en la distrikto Bandaban [en], en la sudorienta montaro de Bangladeŝo. Laŭ censo de 1991, estis nur 22 178 enloĝantoj. Ili estas subgrupo de la popolo Chin. Ilia lingvo devenas de la tibetabirma grupo de la ĉinotibeta lingvaro.
#000009
La fikcia libro, titolita “Mroaj fabeloj”, rakontas historiojn pri la kredoj, metaforoj, kulturo kaj praktikoj de la grupo. La libro estis elfonita ankaŭ en la bengala lingvo, por ke la aliaj komunumoj povu legi la samajn rakontojn. Verkita fare de Yangan Mro, ĝi estas la unua fikcia libro publikigita en Mro-lingva skribsistemo kaj senpage distribuita [bn].
#000010
Ĉiuj lingvoj de la mondo mritas esti savataj, skribas Niaz Morshed en Fejsbuko.
#000011
La unua libro en la mroa lingvo! Ĉi tio estas nia celebrado de Ekushe februaro (Internacia Tago de la Gepatra Lingvo).
#000012
En lando kie kelkaj el ĝiaj civitanoj fariĝis martiroj ĉar ili batalis por sia lingvo, iuj unikaj lingvoj estas mortantaj. Mi vidas neniun klopodon por savi ilin.
#000013
Volontulo de la Bidyanando-Fondumo transdonas libron al membro de la Mro-komunumo. Bildo uzata laŭ permeso.
#000014
Estas kelkaj centoj da indiĝenaj infanoj en niaj orfejoj. Ni volis doni al ili librojn en ilia propra gepatra lingvo. La unua defio por ni estas trovi verkiston en la mroa lingvo. Ni varbis en Fejsbuko kaj unu el niaj volontuloj trovis lin. La alia defio estis labori kun la tiparo, kiu neniam estis uzata en Banglabazar, la plej granda libroeldona merkato de Bangladeŝo. Sed ni estis vere decidintaj produkti librojn en la mroa lingvo por la indiĝenaj infanoj.
#000017
Venontjare ni planas publikigi librojn en kelkaj pliaj lingvoj. Ni komencis krei video-instruilon [eo] por la indiĝenaj infanoj. Sed tiu laboro jam malfruiĝas pro manko de volontuloj.
#000018
Bangladeŝo estas plejparte lando de parolantoj de la bengala [Bāṃlā bhāṣā, Bangla bhasha], grupo kiu formas 98% de la loĝantaro (163 milionoj en Bangladeŝo, 261 milionoj tutmonde). Tamen, ekzistas 39 minoritataj lingvoj [bn] parolataj en Bangladeŝo kaj iuj el ili estas minacataj. El publikigitaj esploroj [bn] de Salek Khokon videblas ke du minoritataj lingvoj (la lingvoj Kurukh kaj Nagori) jam ne plu ekzistas.
#000020
Unu el la defioj estas, ke la homoj de la montoj parolas en sia lingvo, sed skribas en la bengala (kelkaj el ili estas nur parolataj lingvoj). Tamen ekzistas kelkaj junaj indiĝenaj aktivuloj, kiuj uzas novigojn por enigi sin en la ciferan mondon [en] per siaj propraj lingvo kaj tiparoj.
#000021
Ekde 2014, agadas iniciato [bn] por provizi bazan edukadon en kvin indiĝenaj lingvoj, sed kritikistoj asertas, ke ĝi estis malbone plenumita.
#000022
Bangladeŝo nun ekhavigis International Mother Language Institute (Internacia Instituto por Gepatra Lingvo), oficialan organizaĵon kies funkcio estas la konservado de lingvoj. Ĉar la registaro atentas ĉi tiujn aferojn kaj organizaĵojn kiel Bidyananda, kiuj kuraĝigas al publikigado en diversaj lingvoj, restas espero ke pliaj paŝoj okazos por konservi ĉi tiujn lingvojn.
#000023
Plej novaj artikoloj pri Bangladeŝo
#000024
Kiel bangladeŝaj teolaboristoj povas travivi kun taga salajro de malpli ol du dolaroj?
#000025
Rooppur: Eta Rusio en Bangladeŝo
#000026
La iniciato “Activismo Lenguas” de Rising Voices ricevis la internacian premion de la denaska lingvo
#000027
Juna kuiristo en Bakuo transformis sian apartamenton en restoracion
#000028
Meksika kolektivo kiu piratas librojn por kundividi kulturon alfrontas blokadojn
#000030
Aboni komentojn de ĉi tiu artikolo per retpoŝto
#000032
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000034
Speciala danko al niaj multaj subtenantoj
#000035